رفیع اللہ شہاب

پروفیسر رفیع اللہ شہاب (پیدائش: 15 مئی، 1931ء - وفات: 5 جنوری، 2003ء) پاکستان سے تعلق رکھنے والے ماہر تعلیم، مؤرخ، دانشور، محقق، اسلامی علوم کے ماہر اور گورنمنٹ کالج لاہور کے سابق صدر شعبہ عربی و اسلامیات تھے۔

 حالات زندگی 
رفیع اللہ شہاب 15 مئی، 1931ء کو میانوالی، صوبہ پنجاب (برطانوی ہند) میں پیدا ہوئے۔رفیع اللہ شہاب، بائیو ببلوگرافی ڈاٹ کام، پاکستانعقیل عباس جعفری: پاکستان کرونیکل، ورثہ / فضلی سنز، کراچی، 2010ء، ص 907۔ ابتدائی تعلیم میانوالی سے حاصل کی۔ میانوالی کے نزدیک خانقاہ سراجیہ میں کچھ عرصہ پڑھتے رہے۔ 1953ء میں بی اے پاس کیا۔ اس کے بعد ایم اے عربی اور اسلامیات کرنے کے بعد ریلوے پبلک اسکول (موجودہ ایبٹ آباد پبلک اسکول) میں پڑھایا۔ 1960ء میں پبلک سروس کمیشن کا امتحان پاس کر کے گورنمنٹ کالج گوجر خان میں تعیناتی ہوئی، وہاں 1979ء میں عربی ا ور اسلامیات پڑھاتے رہے۔ 1979ء میں پنجاب ٹیکسٹ بک بورڈ لاہور میں بطور ماہر مضمون عربی مقرر ہوئے اور 1985ء میں گورنمنٹ کالج لاہور میں شعبہ عربی کے سربراہ مقرر ہوئے جہاں سے مئی 1991ء میں ریٹائر ہو گئے۔ایم آر شاہد، لاہور میں مدفون مشاہیر (جلد دوم)، الفیصل ناشران و تاجرانِ کتب، لاہور، جون 2008ء، ص 231

فیع اللہ شہاب نے 1960ء سے اخبارات و رسائل میں لکھنا شروع کیا۔ ماہنامہ فکر و نظر، ماہنامہ طلوع اسلام، سہ ماہی معارف، روزنامہ امروز، فرنٹیر پوسٹ میں اور پاکستان ٹائمز میں ان کی تخلیقات شائع ہوئیں۔ اس کے بعد دی نیشن کا اجرا ہوا تو اس میں محمد شعیب عادل کے نام سے کافی عرصہ تک لکھتے رہے۔ انھوں نے اسلامی موضوعات خاص کر قرآن، فقہ، اسلامی مالیات، اسلام کا عدالتی نظام، اسلام میں عورت کے حقوق و فرائض اور تاریخ شامل ہیں پر بیس سے زائد کتب تحریرکیں۔

 تصانیف 
 سیرت رسول اللہ صلی اللہ علیہ و آلہ وسلم
 لسان القرآن
 منصب حکومت اور مسلمان عورت
 اسلامی ریاست کا مالیاتی نظام
 احکام القرآن میں تحریف
 اسلامی ریاست کا عدالتی نظام
 شریعت اسلامی اور خاندانی منصوبہ بندی
 اسلامی تہوار اور رسومات
 اسلامی معاشرہ
 اسلام کا ازدواجی نظام
 کرایہ مکانات کی شرعی حیثیت
 موسیقی کی شرعی حیثیت
 اجتہادی اختلافات
 طبِ نبوی
 عورتوں کے بارے مین اسلامی احکامات
 عورتون کے اسلامی حقوق
 اسلامی مشاعرہ
 Islamic Finance and Banking
 History of Pakistan
 Rights of women in Islamic Shariah
 Allama Iqbal on Islamic Thought
 Muslim women in Political Power
 Islamic civilization
 Fifty Years of Pakistan
 Genesis of Pakistan

 وفات 
رفیع اللہ شہاب 5 جنوری، 2003ء کو لاہور، پاکستان میں وفات پاگئے۔ وہ لاہور میں فیروز پور روڈ اچھرہ پر واقع قبرستان میں آسودۂ خاک ہیں۔

 حوالہ جات 

زمرہ:1931ء کی پیدائشیں
زمرہ:2003ء کی وفیات
زمرہ:پاکستانی اردو مصنفین
زمرہ:پاکستانی ماہرین تعلیم
زمرہ:پاکستانی محققین
زمرہ:پاکستانی مسلم شخصیات
زمرہ:پاکستانی معلمین
زمرہ:پاکستانی مورخین
زمرہ:ضلع میانوالی کی شخصیات
زمرہ:لاہور کے مصنفین